****

**ŽUPA SV. IVANA KRSTITELJA REČICA**

**BR.705. GOD.XIV. 29. kolovoza 2021.**

**VUSIKOVANJE – ŽUPNO PROŠĆENJE**

|  |  |
| --- | --- |
| http://zupa-svik-recica.hr/wp-content/uploads/2020/08/1294463_526407604098596_1748760393_o-225x300.jpg**Prvo čitanje*:*** *Jr 1,17- 19*  **Drugočitanje:** Rim 8, 31 - 39  **Evanđelje***: Mk 6, 17 - 29*  ***Zborna molitva:***  Bože, ti si svetom Ivanu Krstitelju dao da bude preteča tvoga Sina u rođenju i u smrti:on je podnio mučeništvo za istinu i pravdu. Daj da se i mi borimo za širenje i prihvaćanje tvoje nauke. Po Gospodinu…  ***Ulazna pjesma:***  *Pred kraljevima sam za tebe svjedočio i nisam se zbunio, razmišljao sam o tvojim zapovijedima jer ih ljubim veoma.*  ***Pričesna pjesma:***  *Odgovori Ivan: On treba da raste, a ja da se umanjujem* | Herod doista bijaše dao uhititi Ivana i svezati ga u tamnici zbog Herodijade, žene brata svoga Filipa, kojom se bio oženio.  Budući da je Ivan govorio Herodu: »Ne smiješ imati žene brata svojega!«,  Herodijada ga mrzila i htjela ga ubiti, ali nije mogla  jer se Herod bojao Ivana; znao je da je on čovjek pravedan i svet pa ga je štitio. I kad god bi ga slušao, uvelike bi se zbunio, a rado ga je slušao.  I dođe zgodan dan kad Herod o svom rođendanu priredi gozbu svojim velikašima, časnicima i prvacima galilejskim.  Uđe kći Herodijadina i zaplesa. Svidje se Herodu i sustolnicima. Kralj reče djevojci: »Zaišti od mene što god hoćeš i dat ću ti!«  I zakle joj se: »Što god zaišteš od mene, dat ću ti, pa bilo to i pol mojega kraljevstva.«  Ona iziđe pa će svojoj materi: »Što da zaištem?« A ona će: »Glavu Ivana Krstitelja!«  I odmah žurno uđe kralju te zaište: »Hoću da mi odmah dadeš na pladnju glavu Ivana Krstitelja!« Ožalosti se kralj, ali zbog zakletve i sustolnika na htjede je odbiti.  Kralj odmah posla krvnika i naredi da donese glavu Ivanovu. On ode, odrubi mu glavu u tamnici,  donese je na pladnju i dade je djevojci, a djevojka materi.  Kad za to dočuše Ivanovi učenici, dođu, uzmu njegovo tijelo i polože ga u grob. |

Sveti Ivane Krstitelju, Moli za nas!

|  |
| --- |
| *Svećenik je uvijek kriv! – VJERONAUČNI PORTAL*Čitajući ovaj Markov izvještaj možemo se diviti hrabrosti čovjeka koji je cijeli svoj život ulagao u svoj duh, živeći po pustinjama, hraneći se skakavcima, obučen u devine kožuhe. I onda su, kao što bi to i danas većina činila, Ivana smatrali ludim. Vjerojatno je izazivao i podsmijeh kad bi ga onako odjevenog slučajno ugledali. No kada se počeo obraćati ljudima, znajući da se približio čas Isusova trogodišnjeg djelovanja, u vrlo kratko vrijeme je skupio oko sebe ljude koji su ono čuđenje zamijenili poštovanjem. poštovanjem kojeg od klanjanja dijeli tanka granica. Ivana su počeli častiti kao Onoga koji tek treba doći.  Nije to svetog pustinjaka nimalo zanijelo, već dapače još je usrdnije zborio kako Spasitelj tek ima doći. Od kreposti kojom je bio darovan ni u jednom se času nije odvojio, niti se uzoholio svojom „važnošću“ među ljudima i pred Bogom kojega je u Jordanu krstio. Kada je Krist došao, Ivan je znao da je njegovo vrijeme da ode. Zato je sada jasno što je mislio kada je rekao da je njegovo da se umanjuje a Kristovo da se povećava. Ivana su pogubili odrubivši mu glavu, a čovjeka u Kristu razapeli na visinu križa.  Na dan kada se prisjećamo velike poniznosti Ivana Krstitelja i strašne smrti koju je podnio za Krista, zamislimo se nad svojim životnim putima, i pokušajmo iz srca maknuti sve idole, a na njihovo mjesto staviti sve one svece mučenike, napose sv. Ivana kao uzore.  Ivanu nikada nije bio vlastiti život na prvom mjestu, riječ ego nije postojala u njegovu rječniku, živio je za druge, i tolike je Božjom pomoću obratio. Od nas Bog ne traži da budemo identični ovom svecu, to i ne možemo biti, traži nas da se kroz njegovu patnju i smrt ohrabrimo, jer današnje vrijeme sa sobom nosi kušnje koje izgledaju nepremostive.  Blog Católico Gotitas Espirituales ®: LIBERAR LA FUERZA DEL EVANGELIO,  MEDITACIÓN DEL EVANGELIO DE HOY DOMINGO 25 FEBRERO 2018Ivan Krstitelj, iz obijesti ovog svijeta ubijen, svjedoči nam i danas da nijedna kušnja nije jača od Božje pravde, zato se nemojmo bojati, već trpljenje hrabro podnosimo, a zlu vjerom prkosimo. Samo tako ćemo doći na onaj isti put kojim se vodio Krstitelj, put sa krajnjim ciljem, u Kraljevstvo sa Isusom Kristom. |

**ZA DUHOVNE POTREBE**

*Sveti Ivane Krstitelju, preporučujem Ti svoje duhovne potrebe i molim Te da mi izmoliš milost da Isusa što bolje upoznam, ljubim i slijedim. Zahvaljujem Ti tisuću puta na prekrasnim riječima što si mi ih dao, Tvoj me primjer potiče da moram govoriti uvijek istinu na slavu Božju, iako bi me svijet radi toga progonio i osudio.*

**MOLITVA SV. IVANU ZA DJECU**

*Dobri sv. Ivane, blagoslovi i štiti naše obitelji, čuvaj ih u ljubavi i slozi obaspi ih vremenitim i vječnim dobrima i udalji od njih svako zlo. Blagoslovi našu djecu, štiti njihovo zdravlje potičući ih na dobro i ne dopusti da izgube vjeru i čistoću života. Učini nas sposobnima da ih razumijemo i da im prednjačimo riječju i primjerom. Neka uvijek teže za uzvišenijim idealima i neka u životu ostvaruju svoj ljudski i kršćanski poziv. Amen.*

***MOLITVA SV. IVANU ZA BOLESNIKE***

*Svemogući vječni Bože vječno spasenje vjernika.*

*Zazivamo pomoć Tvoga milosrđa za ove bolesne…. sluge Tvoje.*

*Vrati im zdravlje i neka po zagovoru Sv. Ive dospije moja molitva do tvoga milosrđa. Po Kristu Gospodinu našemu. Amen*.

**MOLITVA ZA ZAGOVOR SVETOG IVANA KRSTITELJA**

*Sveti Ivane Krstitelju prilikom Tvoga rođenja događala su se čudesa, molim za Tvoj zagovor zbog tolikih propuštenih milosti i poziva koje je Bog upućivao meni, a ja odbijao. Molim Te, veliki i čudotvorni zagovornice kod Boga, da mi izmoliš milost da me ljubav Božja neprestano privlači, živu vjeru, čežnju za nebom, a sve varave zabave što donose nesreću i zaslijepljenost mogu zauvijek odbaciti. Amen.*

O slavni Ivane Krstitelju, koji si se još kao dijete povukao u pustinju i tamo živio isposničkim životom, izmoli nam molimo te, milost da uvijek živimo odijeljeni od ovoga svijeta, barem srcem, kad već nismo tijelom, da te trajno žrtvujemo i obraćamo. O slavni Ivane Krstitelju, koji si prvi prepoznao i proglasio Isusa Krista pravim Jaganjcem Božjim koji oduzima grijehe svijeta, izmoli nam, molimo te, da uvijek najprije nastojimo proslaviti našega Otkupitelja Isusa Krista i da vjerno slijedimo sve ono što nas se On udostojao poučiti. O slavni Ivane Krstitelju, koji si imao čast biti prvim mučenikom Novog saveza, prignuvši s velikom radošću svoju glavu pod smrtni mač, izmoli nam, molimo te, da uvijek poput tebe budemo spremni žrtvovati i vlastiti život za obranu istine i za slavu Isusa Krista, kako bismo si završivši smrću ovaj krhki i nesretni život, u rajskoj slavi osigurali vječni i blaženi život u zajedništvu s tobom, o blaženi Pretečo Mesijin, kao i s anđelima i svim Svetima. Amen. Oče naš…

|  |  |  |
| --- | --- | --- |
| Ponedjeljak,  **Župne obavijesti**  30.kolovoza | 18,00 | Feliks  + Ivan, Marica Mikaš |
| Utorak,  31.kolovoza |  | Paulin |
| Srijeda,  01.rujna |  | Egidije |
| Četvrtak,  02rujna |  | Prosper |
| Petak,  03.rujna | 18,00 | Grgur Veliki PRVI PETAK  + Jela Banić |
| Subota,  04.rujna |  | Bonifacije |
| Nedjelja,  05.rujna | 8,30  10,30 | **23. NEDJELJA KROZ GODINU**  + Mara, Vladimir Šepac  ZAMRŠJE: + Dragica Zelić |

* **Svoje priloge** za potrebe župe možete uplatiti i na adresu: Župa svetog Ivana Krstitelje Rečica ( za potrebe župe) IBAN HR8124000081104962168
* **Pratimo mjere zaštite** od corone. U crkvi je obavezno nošenje maski. Isto tako ako dolazimo u župni ured obavezna je maska na licu
* **Prijave za prvu pričest i firmu:** prijavnice možeta podići u sakristiji, ili na stranicama župe: <http://zupa-svik-recica.hr/index.php/category/prvopricesnici/> ; <http://zupa-svik-recica.hr/index.php/kateheze-firmanici/>
* **Prvi petak** – pobožnost 9 prvih petaka – prilika za ispoviejd od 17,30 sati. Priključite se pobožnosti Božanskom Srcu Isusovu.
* **ZARUČNIČKI TEČAJ**: 6. do 9. rujna 2021. u 19.30 sati: 8. do 11. studenoga 2021. u 19.30 sati  
  Prijaviti se možete direktno na mail župe ([zupa.karlovac2@zg-nadbiskupija.hr](mailto:zupa.karlovac2@zg-nadbiskupija.hr)) te navesti: ime i prezime, adresa i župa zaručnika i zaručnice, broj telefona (dovoljno je od jednoga) i termin za koji se žele upisati.  
  Cijena za jedan par (zaručnik i zaručnica jest 100,00 kn)

Župni pastoralni listić izdaje Župa sv. Ivana Krstitelja Rečica, Rečica 47. 47203 Rečica, tel 047 713 002. Uređuje i odgovara. Lovro Zaplatić župnik. <http://zupa-svik-recica.hr/> mail: [zupa.recica@zg-nadbiskupija.hr](mailto:zupa.recica@zg-nadbiskupija.hr). Izlazi tjedno u 150 primjeraka.